Föst tæki ( spangir , teinar ) krefjast breyttrar tannhirðu . Nota þarf bursta sem er bæði mjór og mjúkur , ásamt góðum skammti af þolinmæði og tíma , til að niðurstaðan verði sem best . Tannburstun : Kvölds , morgna og eftir máltíðir Best er að byrja alltaf sömu megin að bursta og vinna sig síðan hægt yfir í hina hlið munnsins . Tannþráður : Á kvöldin Þræddu tannþráðinn undir bogann sem er á milli kubbana ( gott er að nota sérstaka plastnál til þess ) . Vefðu endunum utan um löngutangirnar . Það getur líka blætt ef tannþráðurinn er ekki látinn liggja þétt að tönninni . Við mælum með því að bursta tennurnar vel og nota tannþráðinn strax eftir kvöldmat . Síðan ef eitthvað er borðað seinna um kvöldið nægir að bursta með tannburstanum fyrir svefninn . Þess vegna skal forðast allt sem er mjög hart eða seigt . Leiðbeiningar um notkun Corsodyl ® hlaups Burstið við bólgusvæðið með Corsodyl ® einu sinni á dag í 1 - 2 vikur eða þar til bólgan er farin . Varað er við langvarandi og / eða útbreiddri notkun . Lyfið getur valdið brúnum blettum á tönnum . Leiðbeiningar um notkun flúors hjá börnum í tannréttingarmeðferð Burstaðu tennurnar með flúortannkremi að styrkleika 0.15% F - ( 1500 ppm ) a.m.k. tvisvar sinnum á dag . Ekki skola munninn með vatni eftir tannburstun , það nægir að skyrpa . Þannig er talið að flúorinn í tannkreminu verki lengur til varnar tannskemmdum . Athugið að flúorlausn , 0.05% NaF , fæst í lyfjaverslunum án lyfseðils . Ef eitthvað kemur upp á eða ef þú hefur einhverjar spurningar , hafðu þá samband við okkur og við liðsinnum þér eftir fremsta megni . Gangi þér vel !